ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1995 για τροποποίηση της απόφασης 79/542/ΕΟΚ του Συμβουλίου και την κατάργηση της απόφασης 93/507/ΕΟΚ σχετικά με τα μέτρα προστασίας όσον αφορά την εγκεφαλομυελίτιδα ιπποειδών τύπου Βενεζουέας στο Μεξικό και την τροποποίηση της απόφασης 79/542/ΕΟΚ (Κείμενο που παρουσιάζει ενδιαφέρον για τον ΕΟΧ) (95/288/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 18 παράγραφος 7,

την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (2), όπως τροποποιήθηκε τελευταία από πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12,

Εκτιμώντας:

ότι, με την απόφαση 93/507/ΕΟΚ της Επιτροπής της 21ης Σεπτεμβρίου 1993 σχετικά με τα μέτρα προστασίας όσον αφορά την εγκεφαλομυελίτιδα ιπποειδών τύπου Βενεζουέλας στο Μεξικό και για την τροποποίηση της οδηγίας 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 95/101/ΕΚ (4), θεσπίστηκαν ορισμένα προστατευτικά μέτρα σε σχέση με την εγκεφαλομυελίτιδα των ιπποειδών τύπου Βενεζουέλας στο Μεξικό 7

ότι σημειώθηκαν κρούσματα εγκεφαλομυελίτιδας ιπποειδών τύπου Βενεζουέλας στην πολιτεία Chiapas τον Ιούλιο 1993 7 ότι, ωστόσο, δεν αναφέρθηκαν περαιτέρω κρούσματα μετά την πρώτη εβδομάδα του Αυγούστου 1993 7

ότι, κατόπιν κοινοτικής αποστολής κτηνιατρικής επιθεώρησης που πραγματοποιήθηκε στο Μεξικό, φαίνεται ότι η υγειονομική κατάσταση των ιπποειδών ελέγχεται σε ικανοποιητικό βαθμό 7 ότι, επιπλέον, υποβλήθηκε στη συνέχεια λεπτομερής έκθεση των κτηνιατρικών αρχών του Μεξικού στην Επιτροπή και στα κράτη μέλη που αφορούσε την παρακολούθηση της κατάστασης σχετικά με τη νόσο και τις αποδείξεις ότι το Μεξικό είναι επί διετία απαλλαγμένο από εγκεφαλομυελίτιδα ιπποειδών τύπου Βενεζουέλας 7

ότι πρέπει να καταργηθεί η απόφαση 93/507/ΕΟΚ προκειμένου να επανισχύσουν η προσωρινή αποδοχή και επανείσοδος ίππων που είναι εγγεγραμμένοι στα μητρώα και οι εισαγωγές ιπποειδών 7 ότι, για λόγους σαφήνειας, η απόφαση 79/542/ΕΟΚ του Συμβουλίου (5), όπως τροποποιήθηκε τελευταία από την απόφαση 94/561/ΕΚ (6), πρέπει να τροποποιηθεί για να ευθυγραμμισθεί με τα προβλεπόμενα μέτρα 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/507/ΕΟΚ καταργείται.

Άρθρο 2

Στο τμήμα 1 του παραρτήματος της απόφασης 79/542/ΕΟΚ, η παραπομπή στην υποσημείωση 6 στην παράγραφο με τίτλο «Ζώντα ζώα», στη στήλη που αφορά «Ειδικές παρατηρήσεις» και στη γραμμή που αφορά το Μεξικό, καταργείται.

Άρθρο 3

Η παρούσα απόφαση εφαρμόζεται από τις 7 Αυγούστου 1995.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 18 Ιουλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 56.

(2) ΕΕ αριθ. L 224 της 18. 8. 1990, σ. 42.

(3) ΕΕ αριθ. L 237 της 22. 9. 1993, σ. 36.

(4) ΕΕ αριθ. L 76 της 5. 4. 1995, σ. 21.

(5) ΕΕ αριθ. L 146 της 14. 6. 1979, σ. 15.

(6) ΕΕ αριθ. L 214 της 19. 8. 1994, σ. 17.